Šis raksts ir par apdrošināšanas uzņēmumu. Par citām jēdziena **If** nozīmēm skatīt nozīmju atdalīšanas lapu.

*If* galvenais birojs Bergshamrā
***If Skadeförsäkring Holding AB (publ)*** (zināms arī kā ***If P&C Insurance Holding***) ir Zviedrijā reģistrēts nedzīvības apdrošināšanas pakalpojumu grupas mātes uzņēmums, kas pieder Somijas uzņēmumam *Sampo*.
Galvenais birojs atrodas Bergshamrā, Stokholmas ziemeļu pievārtē.

Uzņēmuma grupa ar zīmolu ***If*** darbojas īpašumu un nelaimes gadījumu apdrošināšanas jomā Skandināvijā, Baltijas valstīs un Krievijā.

Meitas uzņēmumi
---------------

*If Skadeförsäkring Holding AB (publ)* meitas uzņēmumi:

* *If Skadeförsäkring AB (publ)* (Zviedrija)
* *If Vahinkovakuutusyhtiö Oy* (Somija)
* *If P&C Insurance AS* (Igaunija)
* *ZAO CJSC If Insurance* (Krievija)
* *SOAO Region* (Krievija)
* *If Livförsäkring AB* (Zviedrija)

Vēsture
-------

1999. gadā Zviedrijas *Skandia*, Norvēģijas *Storebrand* un Somijas *Pohjola* apvienoja savu nedzīvības apdrošināšanas biznesu kopuzņēmumā. *Skandia* uzņēmumā ieguva 42 % daļu, *Storebrand* — 33 % un *Pohjola* — 25 %. Sākotnēji to paredzēja nosaukt par *Newco*, bet beigās izvēlējās *If* (pilns nosaukums *If Skadeförsäkring AB*). Nosaukums veidots no angļu vārda *If* ("ja") ar ideju "ja nu kas notiek".

2000. gadā *Pohjola* izstājās no *If* grupas, lai turpinātu neatkarīgi darboties nedzīvības apdrošināšanā.

2001. gadā Somijas uzņēmums *Sampo* no Eiropas Komisijas saņēma atļauju iegādāties *Storebrand* *If* akcijas. 2002. gada sākumā *Sampo* savu īpašumu un nelaimes gadījumu apdrošināšanas uzņēmumu *Vakuutusyhtiö Sampo* apvienoja ar *If*, iegūstot 38 % akciju uzņēmumā. 2004. gadā *Skandia* un *Storebrand* pārdeva visas tām piederošās *If* akcijas *Sampo*, un *Sampo Oyj* kļuva par *If Skadeförsäkring Holding AB (publ)* vienīgo akcionāru.

2006. gadā *If* ieguva atļauju sniegt apdrošināšanas pakalpojumus Krievijā. 2008. gadā *If* Krievijā iegādājās *SOAO Region*.

*If* Latvijā
------------

1998. gada 1. aprīlī Latvijā dibināts *Sampo* meitas uzņēmums *Apdrošināšanas akciju sabiedrība Sampo Latvija*, kas nodarbojās ar nedzīvības apdrošināšanu. 2002. gada 4. janvārī, pēc *Sampo* apdrošināšanas biznesa apvienošanas ar *If*, uzņēmums pārdēvēts par *Apdrošināšanas akciju sabiedrība If Latvia*. 2009. gadā *If Latvia* pārveidota par Igaunijā reģistrētā *If P&C Insurance AS* Latvijas filiāli.

Atsauces
--------

1. ↑  Ifs legala struktur Archived 2012. gada 25. jūnijā, *Wayback Machine* vietnē. (zviedriski)
2. ↑  Pohjola New Partner in the Nordic Property & Casualty Insurance Group[novecojusi saite]
3. ↑  «If vēsture». Arhivēts no oriģināla, laiks: 2012. gada 17. martā. Skatīts: 2012. gada 9. augustā. Archived 2012. gada 17. martā, *Wayback Machine* vietnē.
4. ↑  Pohjola History
5. ↑  Commission clears Finnish Sampo Oyj's take-over of Norwegian Storebrand ASA
6. ↑  «Sampo Milestones». Arhivēts no oriģināla, laiks: 2012. gada 27. augustā. Skatīts: 2012. gada 9. augustā. Archived 2012. gada 27. augustā, *Wayback Machine* vietnē.
7. ↑  «Иф в России». Arhivēts no oriģināla, laiks: 2013. gada 5. martā. Skatīts: 2012. gada 10. augustā. Archived 2013. gada 5. martā, *Wayback Machine* vietnē.
8. ↑  If Latvia, apdrošināšanas akciju sabiedrība' Archived 2012. gada 29. oktobrī, *Wayback Machine* vietnē. Lursoft
9. ↑  If P & C Insurance AS Latvijas filiāle' Archived 2012. gada 29. oktobrī, *Wayback Machine* vietnē. Lursoft

Ārējās saites
-------------

* *If* grupas vietne
* *If* Latvijas vietne